L 15/28 Jurnalul Oficial al Uniunii Europene 18.1.2008 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 26 noiembrie 2007 de autorizare a acidificării musturilor şi a vinurilor produse în zona viticolă B din Austria pentru campania 2007-2008 [notificată cu numărul C(2007) 5615] (Numai textul în limba germană este autentic) (2008/58/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivi- nicole (!), în special articolul 46 alineatul (1), întrucât: () Condiţiile climatice excepționale din perioada de maturare a strugurilor din zona viticolă B din Austria au condus la o reducere importantă și ireversibilă a acidității strugurilor și a musturilor. Aceste condiții climatice deosebite observate pe parcursul verii anului 2007 pe teritoriul Austriei sunt similare celor întâlnite în mod normal în zonele viticole mult mai meridionale. Nivelul de aciditate totală a strugurilor recoltați la maturare în regiunile în cauză este anormal de redus și incompatibil cu o bună vinificație și o bună conservare a vinurilor. Prin urmare, este necesar ca Austria să poată autoriza acidificarea musturilor şi a vinurilor din zona B pentru recolta din 2007, în funcție de condițiile prevăzute în anexa V partea E punctele 2, 3 şi 7 din Regulamentul (CE) nr. 1493/1999. () JO L 179, 14.7.1999, p. 1. Regulament modificat ultima dată prin Regulamentul (CE) nr. 1234/2007 (O L 299, 16.11.2007, p. 1). (4) Măsurile prevăzute în prezenta decizie sunt conforme cu avizul Comitetului de gestionare a vinurilor, ADOPTĂ PREZENTA DECIZIE: Articolul 1 Prin derogare de la anexa V partea E punctul 1 litera (a) din Regulamentul (CE) nr. 1493/1999, Austria poate autoriza acidi- ficarea musturilor şi a vinurilor din recolta din 2007 în zona viticolă B în funcție de condițiile prevăzute în partea E punctele 2,3 şi 7 din respectiva anexă. Articolul 2 Prezenta decizie se adresează Republicii Austria. Adoptată la Bruxelles, 26 noiembrie 2007. Pentru Comisie Mariann FISCHER BOEL Membru al Comisiei